stanford-oval/wikipedia huggingface dataset:
Hyväntekeväisyys
Hyväntekeväisyys ja yritykset > Sponsorointi

Sponsorointi eroaa lahjoituksista. Sponsoroinnissa ei ole kysymys puhtaasta hyväntekeväisyydestä vaan yleishyödyllisen yhteisön tai tapahtuman imagon vuokraamisesta. Yhteisö pyrkii hankkimaan varoja toimintaansa ja sponsoriyritys pyrkii muokkaamaan omaa yrityskuvaansa ja edistämään tuotteidensa myyntiä.
Sponsorin panostus on yleensä rahaa, toisinaan myös tavaroita ja palveluita tai markkinointiin osallistumista
Useat yritykset ovat valmiit panostamaan sponsorisopimuksiin huomattavasti suurempia summia kuin pelkkinä lahjoituksina. Toisin kuin lahjoitukset, sponsorointi on yrityksille kokonaisuudessaan verovähennyskelpoinen erä. Sponsorisopimukset ovat kuitenkin mahdollisia vain niin pitkään kun toiminta on yritykselle liiketaloudellisesti kannattavaa.
Hyväntekeväisyys ja yritykset > Cause-related marketing

Monet isot yleishyödylliset yhteistyöt ovat tehneet sopimuksia, joilla tuetaan erilaisten tuotteiden markkinointia. Toimintamallia kutsutaan termillä cause-related marketing (CRM). Toimintamalli saattaa tuottaa merkittäviä avustussummia ja tehdä avustajayhteisön nimeä tunnetuksi jopa miljoonien kuluttajien silmissä, mutta sama toimintamalli on hyödynnettävissä myös paikallisella tasolla.
Kaupallisiin promootioihin voi liittyä erilaisia yhteistyösopimuksia
Luottokortit, joilla tehdyistä ostoksista muutama promille menee hyväntekeväisyyteen (affinity credit card)
Kanta-asiakaspisteiden lahjoittaminen hyväntekeväisyyteen
Kilpailut
Logorojaltit
Maksulliset puhelinlinjat
Kaikille edellä mainituille on yhteistä, että ne tarjoavat mahdollisuuden hankkia varoja yhteisölle tai projektille aivan uudelta yleisöltä, mutta ne edellyttävät yhteistyötä yrityksen kanssa heidän markkinointitavoitteidensa eteen. Tämä yhteistyö hyödyttää sekä yleishyödyllistä yhteisöä että kaupallista osapuolta.
Hyväntekeväisyys ja yritykset > Henkilökunnan osallistuminen hyväntekeväisyyteen

Eräät yritykset tarjoavat henkilökunnalleen mahdollisuutta käyttää tietyn osan työajasta hyväntekeväisyystyöhön. Esimerkki tällaisesta toimintamallista on Nokian Helping Hands -ohjelma. Nokian työntekijät voivat käyttää 1–2 työpäivää hyväntekeväisyystyöhön joka vuosi.
Hyväntekeväisyys ja yritykset > Tavaralahjoitukset

Ruokakauppiaat luovuttavat toisinaan käyttöaikansa lopussa olevia elintarvikkeita jaettaviksi. Myös ruotsalainen vaatevalmistaja Gant luovuttaa ylijäämävaatteita hyväntekeväisyyteen.
Järjestöt

Hyväntekeväisyysjärjestöt yhdistävät toisten ihmisten mahdollisuuden lahjoittaa rahaa ja toisten mahdollisuuden antaa aikaansa. Niissä tyypillisesti palkattomat tai pientä palkkaa nauttivat työntekijät harjoittavat hyväntekeväisyyttä ja kokoavat lahjoittajilta rahaa tätä perustoimintaa varten. Tyypillisiä hyväntekeväisyysjärjestöjen ylläpitämiä kohteita ovat olleet orpokodit, sairaalat, saattokodit ja toimintatapoina myös vanhusten, vankien ja pitkäaikaissairaiden tukeminen. Yksi tunnetuimmista vapaaehtoistoimintaan perustuvista hyväntekeväisyys- ja avustusjärjestöistä on Punainen Risti.
Hyväntekeväisyys eri maissa > Suomi

Suomessa talkoot, tempaukset, tapahtumien organisointi, työskentely sosiaalihuollossa ja urheiluseuroissa, luonnonsuojelu, rahankeruu ja muu palkaton työ on merkittävin hyväntekeväisyyden tapa. Noin kolme neljäsosaa suomalaisista osallistuu hyväntekeväisyyteen jollain tavalla, selviää järjestöjen Taloustutkimuksella 2017 teettämässä kyselyssä.
Suomessa tavallista hyväntekeväisyyttä on esimerkiksi löytöeläinkodeissa, leipäjonoissa, seurakunnissa tai ympäristöjärjestöissä työskentely, maahanmuuttajien tai vanhusten ystävänä tai asunnottomien, mielenterveyskuntoutujien ja vammaisten parissa toimiminen. SPR järjestää ensiapukursseja ja verenluovutustilaisuuksia. Monet osallistuvat kehitysyhteistyöhön erilaisissa projekteissa. Nuorille on suunniteltu erilaisia ohjelmia työskentelyyn kehitysmaissa, kuten Maailmanvaihto. Suurin osa toiminnasta on kansalaisjärjestöjen organisoimaa, mutta valtio tukee vuosittain eri järjestöjä sadoilla miljoonilla euroilla. Suurimmat avustukset saavat sosiaali- ja terveysalan järjestöt.
Eri tutkimusten mukaan 29–37 % suomalaisista tekee säännöllisesti vapaaehtoistyötä keskimäärin 18 tuntia kuukaudessa, mikä vastaa 80 000 henkilötyövuotta. Vapaaehtoistyön arvoksi on laskettu 2 miljardia euroa.Tavallisimmin vapaaehtoistyötä tekevät 35–54-vuotiaat, korkeasti koulutetut ja työssäkäyvät.
Suomessa on väkilukuun suhteutettuna eniten järjestöjä maailmassa. Asuminen entisaikaan agraariyhteiskunnan tiiviissä kyläyhteisöissä on tähän merkittävä syy. Toisista ihmisistä on oltu hyvin riippuvaisia ja yhteisöllisyys on ollut voimakasta. Luterilainen usko on edellyttänyt vähäosaisten auttamista.
Kolmannes suomalaisista lahjoittaa satunnaisesti ja miltei viidennes lahjoittaa säännöllisesti rahaa yhdelle tai useammalle järjestölle. Lisäksi osallistutaan kirkkojen kolehtikeräyksiin ja osallistutaan muuten kuin rahallisesti, esimerkiksi tavaralahjoituksin.
Talostutkimuksen mukaan suomalaiset hyväntekeväisyysjärjestöt keräsivät lähes 300 miljoonaa euroa lahjoituksina yksityishenkilöiltä, yrityksiltä ja yhteisöiltä, josta varainhankinnalla mitattuna kymmenen suurimman järjestön osuus oli 139 miljoonaa. Erittäin tärkeänä suomalaiset pitävät lahjoituksen kohteena olevan järjestön luotettavuutta.
Hyväntekeväisyys eri maissa > Hyväntekeväisyyden maantiedettä

Brittiläisen Charities Aid Foundationin vuonna 2017 tekemän tutkimuksen World Giving Index mukaan hyväntekeväisyys on keskittynyt maailmassa erityisesti kolmelle alueelle: 1) kehittyneisiin ja kapitalistisiin pohjoisiin reformoitujen kristittyjen, kuten kalvinistien ja luterilaisten, asuttamiin maihin, esimerkiksi Yhdysvaltoihin, Kanadaan, Britanniaan, Alankomaihin ja Pohjoismaihin, sekä Australiaan ja Uuteen-Seelantiin 2) Afrikan eteläisiin ja keskisiin pääasiassa reformoitujen kristittyjen asuttamiin maihin, kuten Keniaan,Tansaniaan ja Etelä-Afrikkaan, joissa vieraanvaraisuus on muutenkin kuulunut aina osaksi paikallista alkuperäiskulttuuria sekä 3) Aasian buddhalaisiin maihin, kuten Nepaliin, Mongoliaan, Bhutaniin ja Thaimaahan. Buddhalaisessa kulttuurissa on aina korostettu myötätunnon merkitystä. Tutkimuksessa parhaiten menestyi buddhalainen Myanmar, se tosin tehtiin ennen rohingyamuslimien pakolaisaaltoa maasta Bangladeshiin. Myös jotkut muslimimaat, kuten Libya, Arabiemiraatit ja Indonesia osoittautuivat auttamishaluisiksi tutkimuksessa.
Vähiten hyväntekeväisyyttä esiintyy tutkimuksen mukaan nykyisissä tai entisissä sosialistimaissa, kuten Kiinassa, Venäjällä, Itä-Euroopassa, Kongon demokraattisessa tasavallassa ja Venezuelassa, mikä johtuu ehkä siitä, että on totuttu valtion merkittävään rooliin auttajana. Myöskään katolilaisissa maissa Euroopassa, lukuun ottamatta Ranskaa ja Espanjaa, sekä Etelä-Amerikassa hyväntekeväisyyttä on vähemmän. Samoin Etelä-Aasiassa ja useissa muslimimaissa.
Köyhillä alueilla ihmisten auttamishalua vähentää usein omien resurssien vähäisyys ja vaikeudet selviytyä omassa jokapäiväisessä elämässään. Useita poikkeuksia kuitenkin on, kuten mainitut Afrikan maat ja buddhalaiset alueet. Vauraus kuitenkin selvästi lisää hyväntekeväisyyttä. Reformoiduissa maissa, joissa kalvinismi ja luterilaisuus ovat suurimmat uskonnot, vakaumus edellyttää köyhien ja heikkojen auttamista. Voimakkaasti kapitalistissa maissa, kuten USA:ssa ja Britanniassa valtion apu on vähäistä ja avustustyö on usein kolmannen sektorin varassa. Suurin kehitysavun antaja maailmassa on Yhdysvallat.
Tutkimuksessa otettiin huomioon kolme indikaattoria: 1) rahan lahjoittaminen hyväntekeväisyyteen 2) vapaaehtoistyöhön käytetty aika ja 3) tuntemattoman ihmisen auttaminen.
10 menestyneintä maata World Giving Indexin perusteella olivat
1) Myanmar
2) Indonesia
3) Kenia
4) Uusi-Seelanti
5) Yhdysvallat
6) Australia
7) Kanada
8) Irlanti
9) Arabiemiraatit
10) Alankomaat
Uusi tekniikka hyväntekeväisyyden palveluksessa

Digitaalisen puhelintekniikan kehityttyä 1900-luvun lopussa tuli mahdolliseksi lahjoittaa rahaa vain soittamalla avustustarkoitusta varten avattuun numeroon.
World Wide Webiin avattiin avustussivustoja 1990-luvulta lähtien. Esimerkiksi tunnetuimpiin hyväntekeväisyyssivustoihin lukeutuva The Hunger Site keräsi vuonna 2009 65,7 miljoonaa annosta ruokaa, joista 60,3 miljoonaa painikkeen klikkauksilla ja 5,4 miljoonaa hyväntekeväisyysostoksilla.
Internetin yleistyminen on myös mahdollistanut tietokoneiden laskentatehon lahjoittamisen erilaisiin yleishyödyllisiin laskentaprojekteihin, jotka pyrkivät hyödyttämään ihmiskuntaa nopeuttamalla esimerkiksi lääketieteen kehitystä. Muun muassa Suomen Syöpäyhdistys on lahjoittanut laskenta-aikaa World Community Gridin syöpätutkimusprojektille ja rohkaissut jäseniään tekemään samoin.
Kirjallisuutta

Bill Clinton: Annetaan: miten jokainen meistä voi muuttaa maailmaa? (Giving: how each of us can change the world) 2007.
Charles & Elizabeth Handy: The New Philantrops 2006.
Manninen, Mari: Hyvät aikeet, Miksi autamme ja mitä siitä seuraa?  Atena, 2020.  ISBN 978-952-300-663-8
Aiheesta muualla

Vastuullinen lahjoittaminen ry
Ilmaista tavaraa
Riisinlahjoitussivusto (Arkistoitu – Internet Archive)
Pelastuspartio. Hyväntekeväisyyttä ilmaiseksi. (Arkistoitu – Internet Archive)
Hope - Yhdessä & Yhteisesti ry
Kehitysyhteistyön palvelukeskus (Arkistoitu – Internet Archive)
Suomen Punainen Risti
Kirkon Ulkomaanapu
Maailmanvaihto
Ecosia-Hakukone, joka suojelee 2 m2 sademetsää jokaista hakua kohden
Parker Adventist Hospital Coloradossa, 7. päivän adventistit ovat perustaneet useita sairaaloita Yhdysvalloissa
Bill Gates puhumassa kehityskokouksessa.
Ecosia on saksalainen hakukone, joka lahjoittaa 80% liikevoitostaan sademetsien suojeluun
Uusi kehitysrahoilla rakennettu koulu Nepalissa
Pääosin buddhalainen Myanmar oli Charities Aid Foundationin mukaan auttamishaluisin maa vuonna 2017
The Islamic Rahma Center in Finland

| The Islamic Rahma Center in Finland |
| --- | --- |
Suuntautuminen:  islam
Hallinto:  uskonnollinen yhdyskunta
Toiminta-alue:  Helsinki
Perustettu:  1998
Jäseniä:  2 011 (2022)
Infobox OKVirheellinen NIMI-arvo: 
The Islamic Rahma Center in Finland on Suomessa 31. elokuuta 1998 rekisteröity uskonnollinen yhdyskunta, jonka kotipaikka on Helsinki.
Jäsenmäärältään yhdyskunta kuuluu Suomen suurimpiin islamilaisiin yhdyskuntiin, ja se kasvaa voimakkaasti. Vuonna 2018 siihen kuului 981 jäsentä. Vuonna 2021 jäseniä oli 1982. Heistä pääosa on taustaltaan somalialaisia. Yhdyskunnalla on moskeija Itäkeskuksessa.
Yhdyskunta tunnustaa sunnalaista islamia. Yhdyskuntarekisterissä sen uskontunnukseksi on kirjattu: Usko yhteen ainoaan Jumalaan, Hänen Enkeleihinsä, Hänen kirjoihinsa, viimeiseen tuomiopäivään, Hänen profeettaansa Muhamediin, sekä kaikkiin muihin Hänen profeettoihinsa.
Talous

The Islamic Rahma Center in Finland on saanut vuosina 2021–2023 Opetus- ja kulttuuriministeriön yleisavustusta rekisteröityjen uskonnollisten yhdyskuntien toimintaan yhteensä noin 44 000 euroa. Keskimääräinen vuosittainen tuki on ollut noin 15 000 euroa.
Sunmi

| Sunmi> 이선미 |
| --- | --- |
 Sunmi vuonna 2021
Henkilötiedot
Koko nimi:  Lee Sun-mi Sun Mi (syntymänimi)
Syntynyt: 2. toukokuuta 1992 Iksan, Etelä-Korea
Ammatti:  laulaja, lauluntekijä
Muusikko
Taiteilijanimi:  Sunmi
Aktiivisena:  2007–2010, 2013–
Tyylilajit:  K-pop , synthpop, electropop, retro
Soittimet:  bassokitara
Yhtyeet:  Wonder Girls
Levy-yhtiöt:  JYP Entertainment, MakeUs Entertainment
 Nimikirjoitus
  [ Muokkaa Wikidatassa ] [ ohje ]  
Sunmi (oik. Lee Sun-mi, hangul: 이선미; hanja: 李宣美; uudistettu latinisaatio: I Seon-mi; s. 2. toukokuuta 1992 Iksan, Korean tasavalta) on eteläkorealainen laulaja. Hänet tunnetaan K-pop-yhtyeen Wonder Girls jäsenenä (vuosina 2007–2010, 2016–2017).  Hän aloitti soolouran vuonna 2013 EP:llä Full Moon, jonka tuotti levy-yhtiö JYP Entertainment. Sunmi on ollut ehdolla Seoul Music Awards -palkinnolle 2014, 2015, 2018 ja 2019. Hänen lempisoittimensa on bassokitara.
Sunmi esiintyi ensimmäisen kerran Suomessa elokuussa 2022.
Diskografia > EP-levyt

Full Moon (2014)
Warning (2018)
1/6 (2021)
Aiheesta muualla

Sunmi Discogsissa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Saksa  Korea 
Taiteenala:  MusicBrainz 2 
Muut:  Europeana
Matkiva kulkuri

| Matkiva kulkuri Ruonansuu Jope Ruonansuu |
| --- | --- | --- |

Studioalbumin tiedot
 Äänitetty : 1988
 Julkaistu: 1988
 Formaatti: LP, C-kasetti, CD
 Tuottaja(t): Pedro Hietanen
 Tyylilaji: huumori, iskelmä
 Kesto: 33.45
 Levy-yhtiö: EMI Music Finland
Muut kannet

Jope Ruonansuun muut julkaisut
|   | Matkiva kulkuri Ruonansuu 1988 | Elvis-osasto 1992 |
Matkiva kulkuri (ensimmäisissä painoksissa nimellä Ruonansuu) on Jope Ruonansuun vuonna 1988 julkaistu esikoisalbumi.
Visa Mäkinen tuotti seuraavana vuonna Ruonansuun kanssa Matkiva kulkuri -nimisen ohjelman, joka julkaistiin VHS-tallenteena. Ohjelmassa Ruonansuu esitti erilaisia sketsejä, ja imitoi julkisuuden henkilöitä, kuten Veikko Vennamoa, Juice Leskistä ja M. A. Nummista.
Kappaleet > A-puoli

Enska ja Hanski – 2.37
S.T.T.-rap – 4.32
Huttusen Paavo – 2.53
Toivotaan, toivotaan – 3.13 (Alkuperäinen kappale: Che Sará)
Sä kaunehin oot – 2.36
Kappaleet > B-puoli

Matkiva kulkuri – 4.21
Imatran tilta – 3.46
Minustako ministeri? – 2.15
Eduskuntatalon ovi – 2.11
Meripoikamies – 2.53
La Bamba – 2.03
Kappaleiden esittelyä > Huttusen Paavo

Ruonansuu kertoi vuonna 2002 julkaistussa kirjassaan Jopen pahimmat, että kappale syntyi hänen ollessa keikalla sodankyläläisessä ravintolassa vuonna 1987. Keikan jälkeen hän kuuli ravintolassa, kun eräs asiakkaista kertoi pöytäseurueellensa lausahduksen "Puotin Huttusen Paavoa turpaan!". Kyseinen lausahdus jäi hänen mieleensä, ja alkoi sen pohjalta suunnittelemaan laulua. Hän kirjoitti sanoituksen niin, että sijoitti kappaleen henkilön tavuiltaan sävelen sopivalle paikkakunnalle, ja siihen kävi Tervola. Kappaletta soitettiin ahkerasti julkaisuvuonna radiossa. Samana vuonna Ruonansuu sai puhelun Tervolasta kotoisin olevalta Paavo Huttuselta, joka kyseli kappaleen teosta. Ruonansuu kertoi kappaleen teon taustan, ja pahoitteli jos kappale oli häntä loukannut. Huttunen uhkasi viedä asian oikeuteen, jota ei kuitenkaan lopulta tehnyt.
Kappaleiden esittelyä > Matkiva kulkuri

Kappaleessa Ruonansuu imitoi useita eri laulajia, ja laulaa heidän kappaleitaan, kuten M. A. Nummista, Tuomari Nurmiota, Rauli Badding Somerjokea ja J. Karjalaista. Kappaleen lopussa hän tulkitsee Vesa-Matti Loirin äänellä Lapin kesä -kappaleen viimeisen säkeistön.lähde?
Albumin nimikappale sai huomiota, kun Ruonansuu pääsi esittämään sen aikaisessa viihdeohjelmassa Vesku Show. Sketsissä Vesa-Matti Loirin esittämä arvostelija pitää esityksestä, mutta kyselee viimeisenä imitoidun henkilön (Loiri) alkuperää. Ruonansuu toteaa tähän: "Se oli yks näyttelijä."lähde?
Tekijät > Muusikot

Erkki Kari
Kari Hautalampi
Pekka Svala
Teuvo Lukkarinen
Ahti Kortelainen
Jorma Ruonansuu
Tekijät > Tuotanto

Ahti Kortelainen – äänittäjä (Tico Tico Studio)
Markku Törrönen – miksaaja (Finnvox-studio)
Helena Laakso – kannen kuva
Pedro Hietanen – tuottaja
Aiheesta muualla

Matkiva kulkuri discogs.com -sivustolla (englanniksi)
Jope Ruonansuu
| --- | --- |
Studioalbumit:   Matkiva kulkuri (1988)  Elvis-osasto (1992)  Täällä Washington (1992)  Politiikkaa ja erotiikkaa (1993)  Jope Ruonansuu presidentiksi (1993)  Kiikun kaakun (1994)  Washington Bar (1995)  Piinapenkki (1996)  Vara Mara (1997)  Neuroopan omistajat (1999)  Hauskaa joulua t: Jope (2000)  Lomakiertue (2001)  Työnnä kännykkä hanuriin (2002)  Finnshits (2003)  Tosi-CD (2004)  Me hirviöt (2006)  Tanssii läskien kanssa (2007)  Enkeleitä toisillemme – Herkimmät laulut (2008)  Kunnioittaen – Yhden miehen tribuutti (2009)  Naamakirja (2010)  Jopetusministeri (2011)  Veljekset kuin kyljykset (2012)  Jope Ruonansuu ja Porsaanperän pikkujoulut (2013)  Biisinmurtajat (2016) 
Kokoelmat:   Mix 1 (1995)  Naurettava 90-luku – 60 parasta naururaitaa (2000)  Jope Ruonansuu & Juha Laitila: American Office – Parhaat radiosketsit (2002)  Naura pois – 20 huumorihittiä (2002)  Kaikkien aikojen parhaat – Aattelepa ite (2009)  Sound Pack 12 (2010)  32 Jopeinta laulua (2014) 
Singlet:   Enska ja Hanski / Matkiva Kulkuri (1988)  Nyt lähtee läskit / Rantamiehen balladi (1991)  Hyppää pois / Ilman jarruja helvettiin (1991)  Pappi vaan joi (1995)  Enkeleitä toisillemme / Veronpunaiset ruusut (1996)  Mararock / Satasen laina (1997)  Kaikki menee kun sovittelee / Mattiesko Hytönen (1997, vedettiin pois ennen virallista myyntipäivää)  Soneranputsausjenkka (1999)  Umtsi-um (2002)  Annelin silmin / Stressmann (2003)  Aulis Gerlander / Haluan Aidoliksi (2004)  Yllytyshullu / Matti on numero yksi (2004)  Sua rakastan kuin hullu / Uu Pee Ämmät (2006)  Yhden miehen rivitanssi / Digitaalihumppa (2007)  Enkeleitä toisillemme – Äiti (promo, 2008)  Rahamaailma / Kerran jos toisenkin (2009)  Katsastusinssi Nauraa (2011)  Loirinuotiolla (2016) Luettelo Jope Ruonansuun kappaleista 
Filmografia:   Jope Ruonansuun filmografia  Jopet Show Jope Ite
Romfordin rautatieasema

Romfordin rautatieasema on TfL Railin, National Railin ja London Overgroundin asema Haveringin kaupunkipiirissä Lontoossa. Se sijaitsee National Railin Great Eastern Main Linen ja TfL Railin (tulevan Crossrailin) varrella ja on lisäksi London Overgroundin Romford to Upminster Linen toinen pääteasema. Oyster-vyöhykkeellä 6 olevaa asemaa hallinnoi TfL Rail.
Romfordin aseman avasi Eastern Counties Railway (ECR) 18. kesäkuuta 1839. Se tunnettiin noin vuosina 1887–1893 pidemmällä nimellä Romford for Hornchurch, Upminster and Corbet’s Tey, minkä jälkeen tarkenteista taas luovuttiin. ECR:n aseman lähelle avattiin 7. kesäkuuta 1893 London, Tilbury and Southend Railwayn (LTSR) asema, jonka nimi oli niin ikään Romford. Nämä kaksi asemaa yhdistettiin nykyiseksi kokonaisuudeksi 2. huhtikuuta 1934.
Asemaa käytti noin 8,7 miljoonaa matkustajaa kaudella 2017–2018.
Laituri 1 vuonna 1950
Aseman sisäänkäynti
Katie Hobbs

| Katie Hobbs |
| --- | --- |
 Hobbs vuonna 2024
Arizonan kuvernööri
 2. tammikuuta 2023–  
Edeltäjä:  Doug Ducey
Henkilötiedot
Syntynyt: 28. joulukuuta 1969 (ikä 54)  Tempe, Arizona, USA
Kansalaisuus:   yhdysvaltalainen
Puoliso:  Patrick Goodman
Lapset:  2
Tiedot
Puolue:  demokraatit
Tutkinnot:  Arizonan osavaltionyliopisto Pohjois-Arzonan yliopisto
 Nimikirjoitus
Aiheesta muualla
www.katiehobbs.org
Katie Hobbs (s. 28. joulukuuta 1969) on yhdysvaltalainen sosiaalityöntekijä ja poliitikko, joka on vuodesta 2023 lähtien toiminut Arizonan kuvernöörinä. Hän edustaa demokraattista puoluetta.
Tausta

Hobbs syntyi Tempessä vuonna 1969. Lapsuudenkoti oli keskiluokkainen, josta Hobbs katsoi oppineensa palvelualttiuden. Hobbsilla on kaksoissisko, joka on sittemmin valmistunut luokanopettajaksi.
Hobbs opiskeli ensin Pohjois-Arizona yliopistossa, josta hän valmistui kandidaatiksi vuonna 1992 pääaineenaan sosiaalitiede. Hän jatkoi opintojaan Arizonan osavaltionyliopistossa valmistuen maisteriksi vuonna 1995. Hän on työskennellyt sosiaalityöntekijänä vuodesta 1992 lähtien erikoistuen muun muassa kotiväkivaltaan ja kodittomuuteen.
Poliittinen ura

Arizonan osavaltion edustajainhuoneeseen Hobbs valittiin ensimmäisen kerran vuonna 2011. Vuonna 2014 hänet valittiin osavaltion senaattiin. Hän toimi muun muassa sosiaali- ja terveydenhuolosta vastaavassa komiteassa. Senaatissa hän oli myös vähemmistöpuheenjohtaja.
Vuonna 2018 Hobbs valittiin Arizonan sisäministeriksi. Hän vastasi kaudellaan myös koronapandemian hoidosta osavaltiossa. Lisäksi vuoden 2020 presidentinvaalien jälkimainingeissa Arizonassa suoritettiin äänten tarkastuslaskenta Maricopan piirikunnassa. Joe Biden oli saanut piirikunnassa yli 45 000 ääntä ja voittanut Arizonassa ensimmäisenä demokraattien presidenttiehdokkaana sitten Bill Clintonin. Äänten tarkastuslaskennasta vastasi floridalainen Cyber Ninjas -niminen yritys, jolla ei ollut mitään aikaisempaa kokemusta äänten tarkastuslaskennasta eikä liittovaltion sertifikaattia toiminnalleen. Kun republikaanit luovuttivat äänestyskoneet tarkastuslaskennan tekevälle yritykselle, sisäministeri Hobbs katsoi, ettei niiden turvallisuudesta ole enää takuita ja piirikunnan on hankittava uudet tilalle.
Poliittinen ura > Kuvernöörinä

Vuoden 2022 kuvernöörinvaaleissa Hobbsin vastaehdokas oli republikaanien Kari Lake. Tämä oli entisen presidentin Donald Trumpin tukija ja oli aiemmin kyseenalaistunut vuoden 2020 presidentinvaalien tuloksen. Lake hävisi vaalit hieman yli 17 000 äänellä, mutta kyseenalaisti vaalituloksen. Maricopan piirikunnan tuomari katsoi kuitenkin, ettei Laken väitteelle löytynyt tarpeeksi todisteita ja hylkäsi tapauksen.
Hobbs vannoi virkavalansa 2. tammikuuta 2023.
Kuvernöörinä Hobbs on antanut useita kuvernöörin määräyksiä, joilla on muun muassa kielletty osavaltion virastoja ja niiden palkkaamia alihankkijoita syrjimästä työntekijöitä seksuaali- ja sukupuoli-identiteetin perusteella sekä perustettu vankiloita valvova itsenäinen komissio. Oltuaan virassa 100 päivää, 19. huhtikuuta 2023, Hobbs oli myös käyttänyt veto-oikeuttaan ennätykselliset 63 kertaa.
Yksityiselämä

Hobbs on vuodesta 1996 lähtien ollut naimisissa lasten terapeuttina toimivan Patrick Goodmanin kanssa. Parilla on kaksi aikuista lasta.
Aiheesta muualla

Katie Hobbs Twitterissä
Arizonan kuvernöörit
George W. P. Hunt
Thomas Edward Campbell
George W. P. Hunt
Thomas Edward Campbell
George W. P. Hunt
John Calhoun Phillips
George W. P. Hunt
Benjamin Baker Moeur
Rawghlie Clement Stanford
Robert Taylor Jones
Sidney Preston Osborn
Dan Edward Garvey
John Howard Pyle
Ernest McFarland
Paul Fannin
Samuel Pearson Goddard Jr.
Jack Richard Williams
Raúl Héctor Castro
Wesley Bolin
Bruce Babbitt
Evan Mecham
Rose Perica Mofford
John Fife Symington III
Jane Dee Hull
Janet Napolitano
Jan Brewer
Doug Ducey
Katie Hobbs
| n k Yhdysvaltain osavaltioiden ja territorioiden kuvernöörit |
| --- | --- |
 AL: Kay Ivey (R)  AK: Mike Dunleavy (R)  AZ: Katie Hobbs (D)  AR: Sarah Huckabee Sanders (R)  CA: Gavin Newsom (D)  CO: Jared Polis (D)  CT: Ned Lamont (D)  DE: John Carney (D)  FL: Ron DeSantis (R)  GA: Brian Kemp (R)  HI: Josh Green (D)  ID: Brad Little (R)  IL: J. B. Pritzker (D)  IN: Eric Holcomb (R)  IA: Kim Reynolds (R)  KS: Laura Kelly (D)  KY: Andy Beshear (D)  LA: John Bel Edwards (D)  ME: Janet Mills (D)  MD: Wes Moore (D)  MA: Maura Healey (D)  MI: Gretchen Whitmer (D)  MN: Tim Walz (D)  MS: Tate Reeves (R)  MO: Mike Parson (R)  MT: Greg Gianforte (R)  NE: Jim Pillen (R)  NV: Joe Lombardo (R)  NH: Chris Sununu (R)  NJ: Phil Murphy (D)  NM: Michelle Lujan Grisham (D)  NY: Kathy Hochul (D)  NC: Roy Cooper (D)  ND: Doug Burgum (R)  OH: Mike DeWine (R)  OK: Kevin Stitt (R)  OR: Tina Kotek (D)  PA: Josh Shapiro (D)  RI: Dan McKee (D)  SC: Henry McMaster (R)  SD: Kristi Noem (R)  TN: Bill Lee (R)  TX: Greg Abbott (R)  UT: Spencer Cox (R)  VT: Phil Scott (R)  VA: Glenn Youngkin (R)  WA: Jay Inslee (D)  WV: Jim Justice (R)  WI: Tony Evers (D)  WY: Mark Gordon (R)  DC: Muriel Bowser (pormestari) (D)     Territoriot:  AS: Lemanu Peleti Mauga (D)  GU: Lou Leon Guerrero (D)  MP: Arnold Palacios (sit.)  PR: Pedro Pierluisi (D)  VI: Albert Bryan (D) 
Puoluejakauma:  Republikaanit: 26 (26 osavaltiota) Demokraatit: 28 (24 osavaltiota, 3 territoriota, 1 liittopiiri) Sitoutumattomat: 1 (1 territorio)
Honda Civic Type R

Honda Civic Type R (FN2)
Honda Civic Type R on Civic-mallin tehoversio. Ensimmäisen sukupolven Type R -mallin valmistus alkoi 1997 EK9-alustan kohdalla. Autoa ei koskaan markkinoitu Japanin ulkopuolella. Toisen sukupolven Type R -malli (EP3) julkaistiin 2001. Tuoreimmat versiot rakennetaan FD2- ja FN2-alustalle, joista ensimmäinen on vain Japanin ja jälkimmäinen Euroopan markkinoille. Japanin markkinoille suunnattu on tehokkaammalla moottorilla ja sedan-mallia, kun taas Euroopan markkinoille suunnattu kolmiovinen hatchback.
Civic Type R:n kaltaisia muiden valmistamia malleja olivat Volkswagenin Golf GTI, Fordin Focus ST sekä Toyotan Corolla VVTL-i T Sport.